**รายงานการประชุมสภาเทศบาลตำบลโพน**

**สมัยประชุมสามัญ สมัยที่ 2 ครั้งที่ 2 ประจำปี พ.ศ. 2565**

**วันที่ 22 สิงหาคม 2565 ตั้งแต่เวลา 09.00 น. เป็นต้นไป**

**ณ ห้องประชุมสภาเทศบาลตำบลโพน อำเภอคำม่วง จังหวัดกาฬสินธุ์**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1  2  3  4  5  6  7  8  9  10  11  12  13 | ร.ต.ต.วีระชัย จำปาหาร  นางสมศรี สระทอง  นายคำแปลง ศรีบัว  นายเสริมศักดิ์ ราชติกา  นายทองพันธ์ ศรีบุญจันทร์  นายศุกลวัฒน์ ภูจันหา  นายประสิทธิ์ คำภูษา  นายสมบัติ ภูมิรินทร์  นายบุญศิล อิงภู  นายสัมนัก ปัสสะ  นายมานพ นามปัญญา  นายวุฒิชัย เชยชมศรี  นายสมพงษ์ สุริโย | ประธานสภาเทศบาลตำบลโพน  รองประธานสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน สมาชิกสภาเทศบาลตำบลโพน  เลขานุการสภาเทศบาลตำบลโพน | วีระชัย จำปาหาร สมศรี สระทอง  คำแปลง ศรีบัว เสริมศักดิ์ ราชติกา  ทองพันธ์ ศรีบุญจันทร์  ศุกลวัฒน์ ภูจันหา  ประสิทธิ์ คำภูษา  สมบัติ ภูมิรินทร์  บุญศิล อิงภู  สัมนัก ปัสสะ  มานพ นามปัญญา  วุฒิชัย เชยชมศรี  สมพงษ์ สุริโย |

**ผู้ไม่มาประชุม** - ไม่มี -

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1  2  3  4  5  6  7  8  9  10  11  12  13  14 | นายนิพนธ์ อิงภู  นายทองมี สระทอง  นายพนมศิลา ศรีบัว  นายปิยะวัชร์ สระทอง  นายทรัพย์ เกษาพรม  นางณฐอร การถัก  นางสาวสุกัญญา กำจร  นางสาวภัทราพร โพนะทา  นายทรงวุฒิ ลังภูรี  นางเสาวนีย์ คำเสนาะ  นางสาวสุปราณี อ่อนรัชชา  นางสาวปภาวรินท์ ภูมิสาตร์  นายเลื่อน หาระทา  นายจันทา พันภู | นายกเทศมนตรีตำบลโพน  รองนายกเทศมนตรีตำบลโพน  รองนายกเทศมนตรีตำบลโพน  เลขานุการนายกเทศมนตรีตำบลโพน  ที่ปรึกษานายกเทศมนตรีตำบลโพน  ปลัดเทศบาลตำบลโพน  หัวหน้าสำนักปลัด  หัวหน้าฝ่ายอำนวยการ  ผู้อำนวยการกองช่าง  ผู้อำนวยการกองการศึกษา  หน.ฝ่ายบริหารงานคลัง รก.ผอ.กองคลัง  เจ้าพนักงานธุรการชำนาญงาน  -  - | นิพนธ์ อิงภู  ทองมี สระทอง พนมศิลา ศรีบัว  ปิยะวัชร์ สระทอง ทรัพย์ เกษาพรม ณฐอร การถัก  สุกัญญา กำจร  ภัทราพร โพนะทา  ทรงวุฒิ ลังภูรี เสาวนีย์ คำเสนาะ  สุปราณี อ่อนรัชชา ปภาวรินท์ ภูมิสาตร์  เลื่อน หาระทา  จันทา พันภู |

เริ่มประชุม เวลา 09.00 น.

นายสมพงษ์ สุริโย ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น เลขานุการสภา ฯ พ.ศ. 2547 หมวด 2 ข้อ 21 และมติการประชุมสภาเทศบาลตำบล โพน เมื่อคราวประชุมสภาเทศบาลตำบลโพน สมัยประชุมสามัญ สมัยแรก เมื่อวันที่ 7 กุมภาพันธ์ 2565 ซึ่งที่ประชุมสภาเทศบาล ตำบลโพน มีมติในการกำหนดการประชุม สมัยประชุมสามัญ สมัยที่ 2 ประจำปี พ.ศ. 2565 ในวันที่ 1 สิงหาคม ถึงวันที่ 30 สิงหาคม 2565 โดยมีกำหนดไม่เกิน 30 วันนั้น และมติการประชุมสภาเทศบาล ตำบลโพนครั้งที่แล้ว ได้มีมติให้มีการประชุมเพื่อพิจารณาเทศบัญญัติ งบประมาณรายจ่าย ประจำปี 2566 ในวาระที่ 2 และวาระที่ 3 ในวันที่ 22 สิงหาคม 2565 เพื่อให้การดำเนินการดังกล่าวเป็นไปด้วย ความเรียบร้อย ถูกต้อง ตามข้อระเบียบ กฎหมาย เทศบาลตำบลโพน จึงเรียกประชุมสภาเทศบาลตำบลโพน สมัยประชุมสามัญ สมัยที่ 2 ครั้งที่ 2 ประจำปี พ.ศ. 2565 ในวันที่ 22 สิงหาคม 2565 เวลา 09.00 น. เป็นต้นไป ณ ห้องประชุมสภาเทศบาลตำบลโพน โดยกำหนดวาระการประชุม ดังนี้

ระเบียบวาระที่ 1 เรื่องที่ประธานจะแจ้งต่อที่ประชุม ระเบียบวาระที่ 2 เรื่องรับรองรายงานการประชุมสภาเทศบาลตำบลโพน สมัยประชุมสามัญ สมัยที่ 2 ครั้งที่ 1 ประจำปี พ.ศ. 2565 เมื่อวันที่ 8 สิงหาคม 2565 ระเบียบวาระที่ 3 เรื่องกระทู้ถาม - ไม่มี ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณา เสร็จแล้ว 4.1 การพิจารณาร่างเทศบัญญัติงบประมาณรายจ่าย ประจำปี พ.ศ. 2566 (วาระที่ 2 และวาระที่ 3) ระเบียบวาระที่ 5 เรื่องที่เสนอใหม่ - ไม่มี ระเบียบวาระที่ 6 เรื่องอื่น ๆ 6.1 ทบทวนการขอใช้ขอถอนสภาพหรือจัดขึ้นทะเบียน ที่ดินสาธารณประโยชน์หนองสิมเพื่อก่อสร้าง โรงผลิตน้ำประปา 6.2 ทบทวนการขอใช้ขอถอนสภาพหรือจัดขึ้นทะเบียน ที่ดินสาธารณประโยชน์หนองสิมเพื่อก่อสร้าง สำนักงานเทศบาล 6.3 ทบทวนการขอใช้ขอถอนสภาพหรือจัดขึ้นทะเบียน ที่ดินสาธารณประโยชน์หนองสิมเพื่อก่อสร้าง ตลาดสด

บัดนี้ ที่ประชุมสภา ฯ พร้อมแล้ว ขอเชิญประธานสภา ฯ ได้จุดธูปเทียน บูชาพระรัตนตรัย กล่าวเปิดประชุม และดำเนินการตามวาระการประชุม ต่อไป เชิญครับ

ร.ต.ต.วีระชัย จำปาหาร จุดธูปเทียนบูชาพระรัตนตรัย ประธานสภา ฯ เรียนคณะผู้บริหาร ท่านสมาชิกสภา ฯ หัวหน้าส่วนราชการ และผู้เข้าร่วมการประชุมทุกท่านครับ เมื่อที่ประชุมพร้อมแล้ว ผมขอเปิด การประชุมสภาเทศบาลตำบลโพน สมัยประชุมสามัญ สมัยที่ 2 ครั้งที่ 2 ประจำปี พ.ศ. 2565 วันที่ 22 สิงหาคม 2565

ระเบียบวาระที่ 1 เรื่องที่ประธานจะแจ้งต่อที่ประชุม

- ไม่มี

ระเบียบวาระที่ 2 เรื่องรับรองรายงานการประชุมสภาเทศบาลตำบลโพน สมัยประชุม สามัญ สมัยที่ 2 ครั้งที่ 1 ประจำปี พ.ศ. 2565 เมื่อวันที่ 8 สิงหาคม 2565

ร.ต.ต.วีระชัย จำปาหาร ขอเชิญประธานคณะกรรมการตรวจรายงานการประชุม ได้รายงานผลการประธานสภา ฯ ตรวจรายงานการประชุม

นายคำแปลง ศรีบัว เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ ในฐานะที่ผม เป็นคณะกรรมการตรวจรายงานการประชุม ได้ตรวจสอบรายงาน การประชุม ในการประชุมครั้งที่แล้ว เมื่อวันที่ 8 สิงหาคม 2565 ที่ผ่านมา มีผู้มาประชุมครบ ซึ่งการตรวจสอบรายงานการประชุมถือว่า มีความถูกต้อง ครบถ้วน ครับ

ร.ต.ต.วีระชัย จำปาหาร ในส่วนของประธาน ฯ ขอแก้ไขใน หน้า 2 บรรทัดที่ 34 ข้อความเดิม ประธานสภา ฯ จุดธูปเทียนบูชาพระรัตนตรัย กล่าวคำอาราธนาศีล ให้แก้ไขเป็น จุดธูปเทียนบูชาพระรัตนตรัย โดยตัดคำว่า กล่าวคำอาราธนาศีล ออกครับ

- มีสมาชิกท่านใด จะขอเปลี่ยนแปลงถ้อยคำหรือขอแก้ไขรายงาน การประชุม ไหมครับ

- ถ้าไม่มีก็ขอมติในที่ประชุมว่า สมาชิกท่านใดรับรองรายงานการประชุม สภาเทศบาลตำบลโพน สมัยประชุมสามัญ สมัยที่ 2 ครั้งที่ 1 ประจำปี พ.ศ. 2565 เมื่อวันที่ 8 สิงหาคม 2565 โปรดยกมือครับ

**มติที่ประชุม - รับรองรายงานการประชุม 11 เสียง**  **- งดออกเสียง 1 เสียง (ประธานสภา ฯ)**

ระเบียบวาระที่ 3 เรื่องกระทู้ถาม - ไม่มี

ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว

4.1 การพิจารณาร่างเทศบัญญัติงบประมาณรายจ่ายประจำปี พ.ศ. 2566 (วาระที่ 2 และวาระที่ 3)

ร.ต.ต.วีระชัย จำปาหาร ขอเชิญประธานคณะกรรมการแปรญัตติได้รายงานผลการดำเนินการประธานสภา ฯ

นายคำแปลง ศรีบัว หลังจากที่ได้มีการประชุมสภา ฯ สมัยประชุมสามัญ สมัยที่ 2 ครั้งที่ 1 สมาชิกสภา ฯ เมื่อวันที่ 8 สิงหาคม 2565 มีมติให้เลือกคณะกรรมการแปรญัตติ พิจารณาแปรญัตติร่างเทศบัญญัติงบประมาณรายจ่าย ประจำปี งบประมาณ 2566 โดยให้รับคำเสนอขอแปรญัตติ ตั้งแต่วันที่ 10 - 16 สิงหาคม 2565 ตั้งแต่เวลา 08.30 - 16.30 น. และต่อมาเลขานุการสภา ฯ ก็ได้นัดประชุมเมื่อวันที่ 9 สิงหาคม 2565 เพื่อคัดเลือกประธาน ฯ และเลขานุการคณะกรรมการแปรญัตติ ซึ่งที่ประชุมเห็นชอบให้ผม นายคำแปลง ศรีบัว เป็นประธาน คณะกรรมการแปรญัตติ และท่านประสิทธิ์ คำภูษา เป็นเลขานุการ คณะกรรมการแปรญัตติ และเมื่อวันที่ 17 สิงหาคม 2565 ได้มีการประชุมคณะกรรมการแปรญัตติ ครั้งที่ 2 เพื่อพิจารณา แปรญัตติร่างเทศบัญญัติงบประมาณรายจ่าย ประจำปีงบประมาณ 2566 นั้น ขอเรียนว่าในระหว่างระยะเวลารับคำแปรญัตตินั้น ไม่มีสมาชิกสภา ฯ ท่านใดยื่นหนังสือขอแปรญัตติแต่อย่างใด คณะกรรมการแปรญัตติได้พิจารณาตรวจร่างเทศบัญญัติ ฯ ตั้งแต่ต้น จนจบร่างเทศบัญญัติ ฯ โดยละเอียดแล้ว สรุปได้ ดังนี้

1. คำแถลงงบประมาณ ไม่มีการแก้ไข

2. บันทึกหลักการและเหตุผล ไม่มีการแก้ไข 3. ร่างเทศบัญญัติงบประมาณรายจ่าย ประจำปีงบประมาณ 2566 ไม่มีการแก้ไข 4. ประมาณการรายรับและรายละเอียดงบประมาณรายจ่ายทั่วไป ไม่มีการแก้ไข

คณะกรรมการแปรญัตติ เห็นว่า ร่างเทศบัญญัติงบประมาณ รายจ่ายประจำปีงบประมาณ 2566 ดังกล่าวถูกต้องและเหมาะสม ตามระเบียบว่าด้วยวิธีการงบประมาณของเทศบาลแล้ว จึงมีมติ เป็นเอกฉันท์ให้คงไว้ตามร่าง ฯ เดิม ทุกประการ

ร.ต.ต.วีระชัย จำปาหาร ขอขอบคุณประธานคณะกรรมการแปรญัตติ และสมาชิกสภา ฯ ประธานสภา ฯ ที่ทำหน้าที่คณะกรรมการแปรญัตติ ก่อนลงมติในวาระที่ 2 และ วาระที่ 3 ขอเชิญเลขานุการสภา ฯ ได้ชี้แจงระเบียบ ฯ ที่เกี่ยวข้อง ให้ท่านสมาชิกได้รับทราบด้วยครับ

นายสมพงษ์ สุริโย ระเบียบที่เกี่ยวข้องในวาระที่ 2 เกี่ยวกับร่างเทศบัญญัติงบประมาณเลขานุการสภา ฯ รายจ่ายประจำปีงบประมาณ 2566 ในเรื่องของการพิจารณา ในวาระของคณะกรรมการแปรญัตติ ซึ่งคณะกรรมการแปรญัตติ ได้รายงานต่อที่ประชุมแล้วว่า คณะกรรมการแปรญัตติเห็นชอบตามร่าง ฯ เดิม ที่ได้มีการเสนอตั้งแต่ครั้งรับหลักการ โดยไม่มีการเปลี่ยนแปลง แต่อย่างใด ซึ่งตามระเบียบกระทรวงมหาดไทย ว่าด้วยข้อบังคับ การประชุมสภาท้องถิ่น พ.ศ. 2547 (แก้ไขเพิ่มเติมถึง (ฉบับที่ 2) พ.ศ. 2554) ข้อ 51 ได้บัญญัติเกี่ยวกับเรื่องของการพิจารณา ในวาระที่ 2 ดังนี้ครับ

ข้อ 51 “ในการพิจารณาร่างข้อบัญญัติ วาระที่สอง ให้ปรึกษา เรียงตามลำดับข้อ เฉพาะที่มีการแปรญัตติหรือที่คณะกรรมการแปรญัตติ แก้ไขเท่านั้น เว้นแต่ที่ประชุมสภาท้องถิ่น จะได้ลงมติเป็นอย่างอื่น” ถ้าที่ประชุมสภาท้องถิ่นลงมติเห็นด้วยกับคำแปรญัตติ หรือเห็น ด้วยกับการแก้ไขในข้อใดแล้วไม่ให้เสนอขอแปรญัตติหรือเสนอญัตติ ขอเปลี่ยนแปลงมตินั้นอีก ถ้าข้อความในข้อใดที่ได้มีมติไปแล้วขัดแย้งกันหรือบกพร่อง ในสาระสำคัญ ที่ประชุมสภาท้องถิ่นจะลงมติให้ส่งปัญหานั้น ไปให้คณะกรรมการแปรญัตติพิจารณาใหม่เฉพาะที่ขัดแย้งหรือบกพร่อง ก็ได้ โดยไม่ให้มีการแปรญัตติในเรื่องใหม่ขึ้นอีก ในกรณีที่มีมติส่งปัญหา ไปให้คณะกรรมการพิจารณาแปรญัตติพิจารณาใหม่ดังกล่าวแล้ว การพิจารณาเฉพาะข้อนั้น ๆ เป็นอันระงับไว้ก่อน แต่ถ้าไม่เป็นการขัดข้อง ที่จะพิจารณาข้ออื่น ๆ ต่อไป สภาท้องถิ่นอาจลงมติให้พิจารณาจนจบ ร่างข้อบัญญัติก็ได้ ถ้าข้อขัดแย้งหรือข้อบกพร่องตามวรรคสามเกิดขึ้นในการพิจารณา รวดเดียว ที่ประชุมสภาท้องถิ่นจะลงมติให้ดำเนินการตามความใน วรรคสามก็ได้ เมื่อคณะกรรมการแปรญัตติได้ยื่นรายงานการพิจารณา ข้อที่ได้ระงับไว้นั้นตามวรรคสามแล้ว ให้ประธานสภาท้องถิ่นส่งรายงานนั้น ให้แก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันนัดประชุม เว้นแต่กรณีต้องพิจารณาเป็นการด่วน ในการประชุมต่อวาระที่สอง ให้ที่ประชุมสภาท้องถิ่นลงมติ เฉพาะข้อที่ได้ระงับไว้เท่านั้น

ร.ต.ต.วีระชัย จำปาหาร ขอขอบคุณเลขานุการสภา ฯ ประธานสภา ฯ - มีสมาชิกท่านใดจะอภิปรายไหมครับ - ถ้าไม่มีผมขอมติในวาระที่ 2 - ตามที่คณะกรรมการแปรญัตติ มีมติเห็นชอบให้คงตามร่าง ฯ เดิม คณะกรรมการแปรญัตติไม่มีผู้สงวนความเห็น และไม่มีผู้สงวนคำแปรญัตติ ท่านใดเห็นชอบด้วยกับคณะกรรมการแปรญัตติ โปรดยกมือครับ

**มติที่ประชุม - เห็นชอบ 11 เสียง - งดออกเสียง 1 เสียง (ประธานสภา ฯ)**

ร.ต.ต.วีระชัย จำปาหาร ในวาระที่ 3 ขอให้เลขานุการสภา ฯ ได้กล่าวถึงระเบียบ ฯ ประธานสภา ฯ ให้ท่านสมาชิกได้รับทราบครับ

นายสมพงษ์ สุริโยการพิจารณาในวาระที่ 3 ก็ต่อเนื่องจากการพิจารณาในวาระที่ 2 เลขานุการสภา ฯ ซึ่งข้อบัญญัติเกี่ยวกับกฎหมายกำหนดไว้ คือ ข้อ 52 ที่ระบุว่า “การพิจารณาร่างข้อบัญญัติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร” ในการพิจารณาวาระนี้ ให้ที่ประชุมสภาท้องถิ่นลงมติว่าจะให้ตรา เป็นข้อบัญญัติหรือไม่

ร.ต.ต.วีระชัย จำปาหาร ต่อไป ขอมติในวาระที่ 3 ประธานสภา ฯ - สมาชิกท่านใด เห็นชอบ ให้ตราเป็นเทศบัญญัติงบประมาณรายจ่าย ประจำปีงบประมาณ 2566 ของเทศบาลตำบลโพน โปรดยกมือครับ

**มติที่ประชุม - เห็นชอบให้ตราเป็นเทศบัญญัติงบประมาณรายจ่ายประจำปี 2566 จำนวน 11 เสียง - งดออกเสียง 1 เสียง (ประธานสภา ฯ)**

ร.ต.ต.วีระชัย จำปาหาร โอกาสนี้ขอให้ท่านนายก ฯ ได้กล่าวขอบคุณหัวหน้าส่วนราชการ ประธานสภา ฯ และผู้มีส่วนเกี่ยวข้องทุกคนครับ

นายนิพนธ์ อิงภู เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนนายกเทศมนตรี ราชการและผู้เข้าร่วมการประชุมทุกท่านครับ กระผมในนามของ คณะผู้บริหาร ขอขอบคุณทางสมาชิกสภา ฯ ที่เห็นชอบ ร่างเทศบัญญัติ งบประมาณรายจ่ายประจำปี 2566 พร้อมหัวหน้าส่วนราชการ พนักงาน เจ้าหน้าที่ผู้มีส่วนเกี่ยวข้อง ที่ได้จัดทำเทศบัญญัติงบประมาณ รายจ่ายประจำปี 2566 ได้นำเสนอให้ทันต่อสภา ฯ และสภา ฯ เห็นชอบ กระผมในนามของคณะผู้บริหาร ขอขอบคุณ ท่านประธานสภา ฯ สมาชิกสภา ฯ ไว้ ณ โอกาสนี้ ขอบคุณครับ

ระเบียบวาระที่ 5 เรื่องที่เสนอใหม่

- ไม่มี

ระเบียบวาระที่ 6 เรื่องอื่น ๆ

6.1 ทบทวนการขอใช้ขอถอนสภาพหรือจัดขึ้นทะเบียนที่ดิน สาธารณประโยชน์หนองสิมเพื่อก่อสร้างโรงผลิตน้ำประปา

นายสมพงษ์ สุริโย มีวาระ จำนวน 3 เรื่อง เป็นเรื่องที่เคยเสนอสภาเทศบาลตำบลโพนเลขานุการสภา ฯ ได้พิจารณาแล้วทั้ง 3 เรื่อง ซึ่งในประเด็นของการขอใช้ขอถอนสภาพ เกี่ยวกับการใช้ที่ดินสาธารณประโยชน์หนองสิม ซึ่งเราได้เคยดำเนินการ ส่งเรื่องไปยังส่วนราชการที่เกี่ยวข้องแล้ว จากการติดตามของบุคลากร ผู้ดำเนินการรับผิดชอบเกี่ยวกับเรื่องนี้ ได้ไปติดต่อประสานงาน กับหน่วยงานที่มีส่วนเกี่ยวข้อง ซึ่งความคืบหน้าในประเด็นของการขอใช้ ที่ดินสาธารณประโยชน์ก็ยังไม่คืบหน้าเท่าไร ก็เป็นประเด็นให้ทบทวน ในระดับของที่ประชุมสภาท้องถิ่น ว่าจะดำเนินการอย่างไรต่อไป จึงได้นำเรียนต่อสภาเทศบาลต่อไป เพื่อให้สภาเทศบาลพิจารณา จากการติดตามเรื่องทางที่ดินจังหวัดพิจารณาจากเอกสารที่เราส่งไป ไม่ว่าจะเป็นประเด็นในเรื่องของการจัดทำประชาคมหมู่บ้าน หรือว่า ประเด็นในเรื่องของการเสนอต่อที่ประชุมสภาท้องถิ่นได้พิจารณา ซึ่งหลักฐานทั้งหมดที่ส่งไปก็เป็นกระบวนการที่เราได้ดำเนินการ เสร็จเรียบร้อยแล้ว ที่มีการจัดทำบันทึกรายงานการประชุมเป็นเอกสาร แนบไปกับเรื่องที่เราจะดำเนินการ ส่งไปแล้วทางหน่วยงานราชการ ที่เกี่ยวข้องในระดับจังหวัดก็ได้มีการตรวจสอบเอกสารข้อมูลแล้ว และให้ข้อคิดเห็นมาในเรื่องของการจัดทำเอกสารเพื่อให้มีความสอดคล้อง กับคณะกรรมการที่จะพิจารณาอนุมัติ ก็ได้มีการให้คำแนะนำในเรื่องของ การประชุมสภาเทศบาลตำบลโพน ทั้ง 3 เรื่องว่า ในที่ประชุมของ สภาเทศบาลตำบลโพน ที่เราเสนอไปคราวก่อนนั้น มีการเสนอในเรื่อง ของการขอใช้ทั้ง 3 ประเด็น คือ การขอใช้ที่ดินสาธารณประโยชน์ หนองสิมเพื่อก่อสร้างโรงผลิตน้ำประปา หมู่ 4 ซึ่งเป็นการของบประมาณ เพื่อเตรียมรองรับงบประมาณ ที่เราขอดำเนินการก่อสร้าง โรงผลิตน้ำประปาขนาดใหญ่ในปี 2566 ซึ่งในปี 2566 เราอาจจะได้รับการจัดสรรงบประมาณ และในประเด็นของการขอใช้ที่ดิน สาธารณประโยชน์ไม่มีความชัดเจน เราก็อาจจะไม่สามารถที่จะใช้พื้นที่ ในการดำเนินการและก่อสร้างได้ อาจจะมีการส่งงบประมาณคืน เหมือนที่เราเคยได้รับ เมื่อ 5 – 6 ปีที่ผ่านมา ซึ่งตอนนั้นขอใช้ โรงผลิตประปา หมู่ 3 เป็นพื้นที่ ก็ติดขัดในการขอใช้เช่นกัน ไม่สามารถดำเนินการได้ ก็เลยได้ส่งงบประมาณคืน ในครั้งนี้ การขอใช้ที่ดินสาธารณประโยชน์หนองสิมก็มีความเกี่ยวเนื่องกับการ ขอรับงบประมาณ ฉะนั้น จึงเห็นว่าต้องดำเนินการให้ถูกต้องตามขั้นตอน ตามที่หน่วยงานในระดับจังหวัดแนะนำมา ว่าการที่จะขอใช้ ซึ่งในรายงานการประชุมสภาท้องถิ่นที่ส่งไป มีเฉพาะที่เป็นหลักฐาน สอดคล้องกับการขอใช้ คือ มีเพียงคำว่า “ที่ประชุมสภาเทศบาล มีมติเห็นชอบให้ขอใช้” แต่ในคำสนับสนุนไม่มี ก็คือไม่มีสมาชิกสภา ฯ ท่านใด อภิปรายสนับสนุนการขอใช้เลย มีมติแค่ว่า ยินยอมให้ใช้ เพียงเท่านั้น เอกสารก็เลยยังไม่สมบูรณ์ ทั้ง 3 ประเด็น ทางงานนิติการ ก็ได้รับเรื่องมาให้เป็นไปตามแนวทาง และเขาก็ได้แนะนำว่า ถ้าไม่ดำเนินการแก้ไขหรือเสนอขึ้นไปในระดับคณะกรรมการจังหวัด ก็อาจจะปรับตกเนื่องจากไม่สมเหตุสมผล ไม่มีบุคคลอื่นรับรองที่จะมา เป็นพยานขอใช้ ก็ขอให้ท่านประธาน ฯ นำเรียนต่อที่ประชุมสภา ฯ ในประเด็นของการทบทวนขอใช้ขอถอนสภาพหรือจัดขึ้นทะเบียนที่ดิน สาธารณประโยชน์หนองสิมเพื่อก่อสร้างโรงผลิตน้ำประปา , เพื่อก่อสร้างสำนักงานเทศบาล และเพื่อก่อสร้างตลาดสด ให้แยกเป็นประเด็นชัดเจนครับ

น.ส.สุกัญญา กำจร เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนหัวหน้าสำนักปลัด ราชการ และผู้เข้าร่วมการประชุมทุกท่านค่ะ ในเรื่องของการขอใช้ ขอถอนสภาพที่ดินสาธารณประโยชน์หนองสิม ซึ่งหลังจากที่นิติกร ไปประสานงานที่จังหวัด ก็มารายงานและได้รายงานต่อท่านนายก ฯ ทราบว่า ในประเด็นแรกที่เราส่งเราทำรวมทั้ง 3 ประเด็น คือ 1) เพื่อก่อสร้างโรงผลิตน้ำประปา 2) เพื่อก่อสร้างสำนักงานเทศบาล 3) เพื่อก่อสร้างตลาดสด ประเด็นที่สำนักงานที่ดินจังหวัดกาฬสินธุ์แจ้งมา คือ อยากให้แยก ประเด็นออกเป็น 3 ประเด็นค่ะ

ร.ต.ต.วีระชัย จำปาหาร ท่านสมาชิกสภา ฯ มีความคิดเห็นเป็นอย่างไรบ้างครับ ประธานสภา ฯ

นายทองพันธ์ ศรีบุญจันทร์ เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ ผมเห็นด้วย ที่เทศบาล ตำบลโพนขอใช้ขอถอนสภาพหรือจัดขึ้นทะเบียนที่ดินสาธารณประโยชน์ หนองสิมบางส่วน เพื่อรองรับโครงการก่อสร้างระบบผลิตน้ำประปา แบบผิวดินขนาดใหญ่มาก เพราะบริเวณที่จะใช้ประโยชน์ประชาชน ไม่ได้ใช้ประโยชน์ร่วมกันแล้ว ควรที่จะนำมาเป็นที่ตั้งโครงการก่อสร้าง ระบบผลิตน้ำประปา เพราะใช้แหล่งน้ำดิบในการผลิตน้ำประปา ซึ่งจะทำให้ประชาชนได้รับประโยชน์จากโครงการ ฯ ดังกล่าว ลดปัญหา การขาดแคลนน้ำสำหรับอุปโภคบริโภคต่อไป

ร.ต.ต.วีระชัย จำปาหาร ขอขอบคุณท่านทองพันธ์ ฯ ครับ มีสมาชิกท่านใดจะแสดงความคิดเห็นประธานสภา ฯ เพิ่มเติมไหมครับ

นายวุฒิชัย เชยชมศรี เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ ผมเห็นด้วย กับการที่ เทศบาลตำบลโพน ขอใช้ขอถอนสภาพหรือจัดขึ้นทะเบียนที่ดิน สาธารณประโยชน์หนองสิมบางส่วน เนื่องจากที่ดินแปลงหนองสิม บางส่วน บริเวณเทศบาลจะขอใช้ประโยชน์ ขอถอนสภาพหรือจัดขึ้น ทะเบียนที่ดินสาธารณประโยชน์หนองสิมนี้ ประชาชนไม่ได้ใช้ประโยชน์ ร่วมกันแล้ว ดังนั้น ผมเห็นด้วย ที่เทศบาลจะนำมาใช้ประโยชน์ เพื่อก่อสร้างโรงผลิตน้ำประปา , เพื่อก่อสร้างสำนักงานเทศบาล , เพื่อก่อสร้างตลาดสด รวมถึงโครงการที่เป็นประโยชน์ต่อราชการ และประโยชน์ต่อประชาชนของเทศบาลตำบลโพนทั้งสิ้น ขอบคุณครับ

ร.ต.ต.วีระชัย จำปาหาร ขอขอบคุณท่านวุฒิชัย ฯ ครับ มีท่านใดจะแสดงความคิดเห็นเพิ่มเติมไหมประธานสภา ฯ ครับ

นายเสริมศักดิ์ ราชติกา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ ผมเห็นด้วย กับการที่ เทศบาลตำบลโพน ขอใช้ขอถอนสภาพหรือจัดขึ้นทะเบียนที่ดิน สาธารณประโยชน์หนองสิมบางส่วน ผมคิดว่าที่สาธารณะหนองสิม เหมาะสมที่จะนำมาใช้ในการก่อสร้างระบบน้ำประปาให้ใหญ่ขึ้น เพื่อรองรับกับประชาชนที่เพิ่มมากขึ้น ประกอบกับเทศบาลตำบลโพน กำลังจะทำให้เป็นน้ำประปาดื่มได้ เพราะบริเวณที่จะใช้ประโยชน์ ประชาชนไม่ได้ใช้ประโยชน์ร่วมกันแล้ว ซึ่งก็อยากปรับปรุงให้เป็น แหล่งท่องเที่ยวของหมู่บ้านและชุมชนด้วย ขอบคุณครับ

ร.ต.ต.วีระชัย จำปาหาร ขอขอบคุณท่านเสริมศักดิ์ ฯ ครับ เพื่อเป็นการพัฒนาคุณภาพชีวิต ประธานสภา ฯ ของพี่น้องชาวเทศบาลตำบลโพนให้ดีขึ้น เนื่องจากว่าระบบประปาเดิม มีขนาดเล็ก ระบบการกรองยังไม่ได้มาตรฐานพอสมควร มีสมาชิกท่านใด จะอภิปรายสนับสนุนหรือคัดค้านไหมครับ

นายคำแปลง ศรีบัว ในการขอมติการขอใช้ที่ดิน การดำเนินการในเรื่องของเอกสาร ก็ยังติดขัด สมาชิกสภา ฯ อยู่ในเรื่องของการแยกประเด็นซึ่งเราก็เคยจัดประชาคมและประชาชน ก็ให้ความเห็นชอบ ในส่วนของด้านเอกสารเราต้องดำเนินการให้สอดคล้อง กับเรื่องที่เราขอใช้ ไม่ว่าจะเป็นความเดือดร้อนของพี่น้องประชาชน มีความจำเป็นมากน้อยเพียงใดต้องระบุไปด้วยครับ

ร.ต.ต.วีระชัย จำปาหาร มีท่านใดจะอภิปรายเพิ่มเติมอีกหรือไม่ครับ ประธานสภา ฯ

นายบุญศิล อิงภู เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ ผมเห็นด้วยอย่างยิ่ง กับการขอใช้ขอถอนสภาพหรือจัดขึ้นทะเบียนที่ดินสาธารณประโยชน์ หนองสิม เพื่อก่อสร้างโรงผลิตน้ำประปา เพราะว่าทุกวันนี้ประชาชน ใช้น้ำประปาเพิ่มมากขึ้น ถ้าเราจะทำให้เป็นน้ำประปาดื่มได้ ก็ต้องมีระบบ ที่ดีขึ้นกว่าเดิม เช่น การกำจัดกลิ่นต่าง ๆ ถ้าเราสามารถทำได้ก็จะเป็น ประโยชน์ต่อประชาชนชาวบ้านโพนอย่างยิ่ง ขอบคุณครับ

ร.ต.ต.วีระชัย จำปาหาร ขอขอบคุณท่านบุญศิล ฯ ครับ มีสมาชิกท่านใดจะเสนอความคิดเห็นประธานสภา ฯ เพิ่มเติมไหมครับ - ในวาระที่ 6.1 ทบทวนการขอใช้ขอถอนสภาพ หรือจัดขึ้นทะเบียนที่ดินสาธารณประโยชน์หนองสิมเพื่อก่อสร้างโรงผลิต น้ำประปา ได้รับฟังความคิดเห็นจากท่านสมาชิกพอสมควรแล้ว ท่านสมาชิกเห็นชอบให้มีการขอใช้ขอถอนสภาพหรือจัดขึ้นทะเบียนที่ดิน สาธารณประโยชน์หนองสิมเพี่อก่อสร้างโรงผลิตน้ำประปา ซึ่งเป็นการ ยืนยันอีกครั้งนึง หลังจากที่พวกเรามีมติเห็นชอบไปแล้วตั้งแต่วันที่ 7 กุมภาพันธ์ 2565 ครับ

6.2 ทบทวนการขอใช้ขอถอนสภาพหรือจัดขึ้นทะเบียนที่ดิน สาธารณประโยชน์หนองสิมเพื่อก่อสร้างสำนักงานเทศบาล

ร.ต.ต.วีระชัย จำปาหาร เรียนเชิญท่านสมาชิกได้แสดงความคิดเห็นในวาระ 6.2 ครับ ประธานสภา ฯ

นางสมศรี สระทอง เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้า รองประธานสภา ฯ ส่วนราชการ และผู้เข้าร่วมการประชุมทุกท่านค่ะ การขอใช้ขอถอนสภาพ หรือจัดขึ้นทะเบียนที่ดินสาธารณประโยชน์หนองสิม เพื่อก่อสร้าง สำนักงานเทศบาล แต่เดิมก็ทราบมาว่าเรามีโครงการที่จะสร้างอาคาร สำนักงานมานานแล้ว ตั้งแต่ที่เรายังไม่ได้เข้ามาทำหน้าที่ ดิฉันเห็นด้วย ที่จะก่อสร้างสำนักงานเทศบาลหลังใหม่ เพราะปัจจุบันอาคารที่ใช้อยู่ ค่อนข้างเล็ก และส่วนหนึ่งเรามาใช้อาคารของศูนย์ศิลปวัฒนธรรม ฯ ซึ่งเรายังไม่ได้รับการถ่ายโอนให้เรียบร้อย ดิฉันขอสนับสนุน เรื่องการขอใช้ขอถอนสภาพหรือจัดขึ้นทะเบียนที่ดิน สาธารณประโยชน์หนองสิมเพื่อก่อสร้างสำนักงานเทศบาลหลังใหม่ค่ะ

ร.ต.ต.วีระชัย จำปาหาร ขอขอบคุณท่านสมศรี ฯ ครับ ประธานสภา ฯ

นายบุญศิล อิงภู การขอใช้ที่สาธารณะหนองสิมบางส่วน วัตถุประสงค์ เพื่อใช้เป็นที่ตั้งสมาชิกสภา ฯ สำนักงานเทศบาลตำบลโพน เพื่อรองรับโครงการก่อสร้างอาคาร เอนกประสงค์ (อาคารโดมคลุมสนามฟุตซอล) ผมเห็นด้วย กับท่านสมศรี ฯ เพราะว่า โครงการ ฯ นี้ตั้งไว้นานแล้ว และสนามฟุตซอลน่าจะมีโดมคลุม และส่วนหนึ่ง ที่จอดรถน่าจะมีไว้ สำหรับจอดรถพนักงานและประชาชนผู้มาติดต่อราชการ ทำให้เป็น ระเบียบเป็นสัดส่วนมากขึ้น เพราะฉะนั้น ผมเห็นด้วยกับการขอใช้ ขอถอนสภาพหรือจัดขึ้นทะเบียนที่ดินสาธารณประโยชน์หนองสิม เพื่อก่อสร้างสำนักงานเทศบาลครับ

ร.ต.ต.วีระชัย จำปาหาร ขอขอบคุณท่านบุญศิล ฯ ครับ ประธานสภา ฯ

นายมานพ นามปัญญา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าสมาชิกสภา ฯ ส่วนราชการ และผู้เข้าร่วมการประชุมทุกท่านครับ ผมเห็นด้วย กับการขอใช้ขอถอนสภาพหรือจัดขึ้นทะเบียนที่ดินสาธารณประโยชน์ หนองสิม เพื่อก่อสร้างสำนักงานเทศบาล เพื่อประโยชน์ของประชาชน และการพัฒนาของเทศบาลตำบลโพนในอนาคตครับ

ร.ต.ต.วีระชัย จำปาหาร ขอขอบคุณท่านมานพ ฯ ครับ ประธานสภา ฯ

6.3 ทบทวนการขอใช้ขอถอนสภาพหรือจัดขึ้นทะเบียนที่ดิน สาธารณประโยชน์หนองสิมเพื่อก่อสร้างตลาดสด

ร.ต.ต.วีระชัย จำปาหาร เรียนเชิญท่านสมาชิกได้แสดงความคิดเห็นในวาระ 6.3 ครับ ประธานสภา ฯ

นายสัมนัก ปัสสะ เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าสมาชิกสภา ฯ ส่วนราชการ และผู้เข้าร่วมการประชุมทุกท่านครับ การขอใช้ขอถอน สภาพหรือจัดขึ้นทะเบียนที่ดินสาธารณประโยชน์หนองสิมเพื่อก่อสร้าง ตลาดสดเทศบาลตำบลโพน เพื่อเป็นการรองรับโครงการพัฒนาระบบ สาธารณูปโภค เพื่อส่งเสริมอัตลักษณ์ผ้าไหมแพรวาและส่งเสริม การท่องเที่ยวบ้านโพน เนื่องจากบริเวณดังกล่าว เป็นแหล่งชุมชน และประชาชนไม่ได้ใช้ประโยชน์ในส่วนนี้แล้ว เพื่อให้ประชาชนได้มี แหล่งจำหน่ายและจับจ่ายผลิตภัณฑ์ทางการเกษตร ไม่ต้องเดินทางไปไกล ดังนั้น ผมเห็นด้วยกับการขอใช้ขอถอนสภาพหรือจัดขึ้นทะเบียนที่ดิน สาธารณประโยชน์หนองสิมเพื่อก่อสร้างตลาดสดครับ

ร.ต.ต.วีระชัย จำปาหาร ขอขอบคุณท่านสัมนัก ฯ ครับ มีท่านใดจะแสดงความคิดเห็นเพิ่มเติม ประธานสภา ฯ อีกไหมครับ

นายสมบัติ ภูมิรินทร์ เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าสมาชิกสภา ฯ ส่วนราชการ และผู้เข้าร่วมการประชุมทุกท่านครับ ผมเห็นด้วย กับการขอใช้ขอถอนสภาพหรือจัดขึ้นทะเบียนที่ดินสาธารณประโยชน์ หนองสิมเพื่อก่อสร้างตลาดสด เพื่อประชาชนจะได้ใช้ประโยชน์จากตรงนี้ เพราะจุดนี้เป็นจุดเริ่มต้นของต้นน้ำเพื่อนำมาผลิตน้ำประปาครับ

ร.ต.ต.วีระชัย จำปาหาร ขอขอบคุณท่านสมบัติ ฯ ครับ มีท่านใดจะอภิปรายเพิ่มเติมไหมครับ ประธานสภา ฯ

นางสมศรี สระทอง ขออภิปรายเรื่องการขอใช้ขอถอนสภาพหรือจัดขึ้นทะเบียนที่ดิน รองประธานสภา ฯ สาธารณประโยชน์หนองสิมเพื่อก่อสร้างตลาดสด ดังนี้ค่ะ ปัญหา คือ เราสร้างอาคารตลาดให้แม่ค้า แต่ไม่มีแม่ค้าเข้าไปจำหน่ายอยู่ในจุดที่เรา จัดให้ โดยมีข้ออ้างว่า คับแคบบ้าง ไม่เพียงพอต่อแม่ค้าในการวางของ จำหน่ายบ้าง เป็นต้น จึงออกมาวางสินค้าจำหน่ายด้านนอกอาคาร ซึ่งดูแล้วไม่มีความเป็นระเบียบเรียบร้อย ไม่สวยงาม เพราะฉะนั้น ถ้าเรามีโอกาสได้รับงบประมาณ เราจะได้สร้างให้ครอบคลุมทั้งตลาด จะได้ไม่มีข้ออ้างต่าง ๆ นา ๆ และในอนาคตข้างหน้าถ้าเราได้รับ งบประมาณ เราจะจัดเป็นโซนต่าง ๆ เช่น โซนอาหาร โซนของใช้ โซนเสื้อผ้า เป็นต้น แต่นอกจากความคิดเห็นของสมาชิกแล้ว อยากให้ทางเทศบาลได้ดำเนินการประชาคมด้วย เราจะได้รับทราบปัญหา ของประชาชนในแต่ละเรื่องและจะได้มีแนวคิดที่หลากหลาย นำมาประกอบการของบประมาณ เพราะฉะนั้น ดิฉันขอสนับสนุน การขอใช้ขอถอนสภาพหรือจัดขึ้นทะเบียนที่ดินสาธารณประโยชน์หนองสิม เพื่อก่อสร้างตลาดสดค่ะ

ร.ต.ต.วีระชัย จำปาหาร ขอขอบคุณท่านสมศรี ฯ ครับ มีสมาชิกท่านใดจะแสดงความคิดเห็น ประธานสภา ฯ อีกไหมครับ

นายศุกลวัฒน์ ภูจันหา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าสมาชิกสภา ฯ ส่วนราชการ และผู้เข้าร่วมการประชุมทุกท่านครับ สิ่งไหน ที่เป็นประโยชน์ต่อพี่น้องประชาชน ทางสมาชิกเราสนับสนุนอยู่แล้วครับ พี่น้องประชาชนถามเรื่องการเปิดตลาดคลองถม ตอนนี้ไม่ทราบว่า ดำเนินการถึงขั้นตอนไหนแล้วครับ

ร.ต.ต.วีระชัย จำปาหาร ขอขอบคุณท่านศุกลวัฒน์ ฯ ครับ ส่วนมากบ้านโพนเราเป็นแหล่งประธานสภา ฯ เศรษฐกิจที่ทำให้พี่น้องประชาชนมีรายได้จากการค้าขายด้วย ก็ขอขอบคุณ ท่านสมาชิกที่ได้แสดงความคิดเห็นเกี่ยวกับการขอใช้ที่ดินสาธาณประโยชน์ ทั้ง 3 จุด - มีท่านใด จะแสดงความคิดเห็นอีกไหมครับ

นายนิพนธ์ อิงภู การขอใช้ขอถอนสภาพหรือจัดขึ้นทะเบียนที่ดินสาธารณประโยชน์หนองสิมนายกเทศมนตรี ทางด้านชุมชนนั้นเราผ่านการประชาคมมาแล้ว ตอนนี้เรามาทบทวน ในการแยกประเด็น และในมตินั้นจะต้องมีรายชื่อบุคคลสนับสนุน ในภาคของชุมชนในด้านของการก่อสร้างตลาด ก็จะมี ผู้ใหญ่อุดม หาระทา ผู้ใหญ่บ้าน หมู่ 3 เป็นผู้สนับสนุน ในด้านของการก่อสร้างสำนักงานเทศบาล ก็จะมีผู้ใหญ่สำเนียง ปัสสะ ผู้ใหญ่บ้าน หมู่ 2 เป็นผู้สนับสนุน และในส่วนของการก่อสร้างโรงผลิต น้ำประปา ก็จะมีผู้ใหญ่ทองสุข คะมิชม ผู้ใหญ่บ้าน หมู่ 4 เป็นผู้สนับสนุนในด้านเอกสาร ทางสำนักปลัดก็ได้ดำเนินการตามเรื่อง แต่เอกสารยังไม่ครบถ้วนก็เลยต้องมาทบทวนอีกครั้ง และในกรณีคำว่า “ตลาดสด” เราเรียกเป็นอย่างอื่นได้หรือไม่ เช่น ตลาดชุมชน เป็นต้น เพราะคำว่า “ตลาดสด” เป็นเชิงพาณิชย์ ในส่วนของเรื่องการพัฒนา คุณภาพน้ำ ทางเจ้าหน้าที่ สมาชิกสภา ฯ และผู้นำทุกท่าน ได้นำตัวอย่างน้ำไปตรวจ ซึ่งโรงผลิตประปา หมู่ 3 ผ่านเกณฑ์แล้ว ได้มาตรฐานและได้รับการรับรองมาแล้ว ในส่วนของโรงผลิตประปา หมู่ 4 ยังไม่ผ่าน ต้องนำน้ำไปตรวจใหม่ และในส่วนของการปรับปรุง ก็ยังมีอีกหลายส่วน เช่น น้ำดิบ วัชพืชก็ต้องปรับปรุง ขอแจ้งเรื่องการสำรวจห้วยสมอทบ สำนักงานชลประทานจังหวัดกาฬสินธุ์ ก็ได้มาจัดเวทีประชาคมเป็นที่เรียบร้อยแล้ว ก็จะได้นำเข้างบประมาณ ปี 2567 ซึ่งจะมีการขุดลอก และมีถนนทั้ง 2 ฝั่ง ส่วนการเปลี่ยนแปลงอย่างไรนั้น ก็จะนำเรียนอีกครั้งครับ

ร.ต.ต.วีระชัย จำปาหาร ขอขอบคุณท่านนายก ฯ ครับ มีสมาชิกท่านใดจะอภิปรายเพิ่มเติม ประธานสภา ฯ ไหมครับ

นายมานพ นามปัญญา ขออนุญาตนำเรียนปัญหาของพี่น้องประชาชน ถนนหน้าศูนย์พัฒนา สมาชิกสภา ฯ เด็กเล็ก ฯ อยากให้ทางผู้บริหารดำเนินการแก้ไขด่วนเพื่อความปลอดภัย และสะดวกของผู้สัญจรครับ

ร.ต.ต.วีระชัย จำปาหาร ขอขอบคุณท่านมานพ ฯ ครับ ประธานสภา ฯ

นายประสิทธิ์ คำภูษา ขออนุญาตสอบถามผู้บริหาร ต่อเนื่องจากท่านศุกลวัฒน์ ฯ สมาชิกสภา ฯ ในเรื่องของการประมูลตลาดสด ไม่ทราบว่าเราดำเนินการถึงไหนแล้วครับ

นายสมพงษ์ สุริโย การดำเนินการในการเช่าพื้นที่ตลาดโดยไม่มีการประมูล ตอนนี้อยู่ในเลขานุการสภา ฯ ระหว่างการจัดทำคำสั่งเกี่ยวกับผู้ที่มีส่วนเกี่ยวข้อง แม้ว่าจะไม่ใช่ การประมูลแต่ก็ต้องปรากฏในรูปแบบของการดำเนินการตามระเบียบ ก็คือจะมีการแต่งตั้งคณะกรรมการกำหนดราคากลาง กำหนดเกณฑ์ ในการที่จะดำเนินการ ตอนนี้กำลังดำเนินการเสนอผู้บริหาร แต่งตั้งคณะกรรมการว่าจะมีเกณฑ์อะไรบ้าง จะพิจารณาราคากันอย่างไร ก่อนที่จะดำเนินการตามเป้าหมายที่ได้กำหนดไว้ ก็ขอนำเรียน ประธานสภาเทศบาลตำบลโพนว่า แม้จะไม่ใช่การประมูลแต่ก็ต้องมีเกณฑ์ ที่เป็นกลางในการที่จะดำเนินการ คิดว่าภายในปลายปีงบประมาณนี้ ก็จะดำเนินการได้ ขอบคุณครับ

นายประสิทธิ์ คำภูษา ขอขอบคุณท่านเลขานุการสภา ฯ ครับ ที่ชี้แจงในเรื่องต่าง ๆ ขอเพิ่มเติมสมาชิกสภา ฯ ในเรื่องของถนนที่เป็นคลื่น เส้นไปบ้านหนองซองแมว ทางวัดโพธิ์ศรีวิลัย ขอให้ทางกองช่างตรวจสอบและดำเนินการแก้ไขด้วย เพราะว่าช่วงนี้ เป็นฤดูฝน มีโคลน น้ำขัง ถนนลื่น อาจก่อให้เกิดอุบัติเหตุได้ครับ

ร.ต.ต.วีระชัย จำปาหาร ตอนนี้ผู้รับจ้างกำลังจะลงงานก่อสร้างถนนนาคแขนส่อย เส้นทางนี้มีผู้คนประธานสภา ฯ สัญจรเป็นจำนวนมาก เรื่องป้ายประชาสัมพันธ์โครงการ ก่อนที่จะเริ่มงาน ก็อยากให้มีป้าย ประชาชนจะได้ทราบว่าเรามีการก่อสร้าง และซอยดอกพิกุล 1 ดำเนินการเสร็จเรียบร้อยแล้ว พี่น้องประชาชน ก็ได้รับความสะดวกในการสัญจร ขอขอบคุณครับ

นายทรงวุฒิ ลังภูรี เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าผู้อำนวยการกองช่าง ส่วนราชการ และผู้เข้าร่วมการประชุมทุกท่านครับ ในส่วนของกองช่าง ที่ท่านสมาชิกได้แจ้งความเดือดร้อนของประชาชนมา ท่านมานพ ฯ แจ้งถนนหน้าศูนย์พัฒนาเด็กเล็ก ฯ ผมจะดำเนินการให้ครับ และในส่วนของทางเชื่อมต่าง ๆ ผมได้ซื้อยางมะตอยมาแล้ว ก็จะดำเนินการ เส้นไหนที่ท่านสมาชิกเห็นว่า ควรดำเนินการซ่อมแซม ก็แจ้งทางกองช่างด้วยนะครับ และในส่วนของป้ายประชาสัมพันธ์โครงการ ผมก็จะแจ้งให้ผู้รับจ้างดำเนินการติดป้าย ก็นำเรียนให้ที่ประชุมได้ทราบ ครับ

ร.ต.ต.วีระชัย จำปาหาร เมื่อวันที่ 18 สิงหาคม ที่ผ่านมา ขอขอบคุณท่านรองทองมี ฯ ประธานสภา ฯ ได้ลงพื้นที่ โครงการก่อสร้างถนนนาคแขนส่อยครับ

นายทองมี สระทอง เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้า รองนายกเทศมนตรี ส่วนราชการ และผู้เข้าร่วมการประชุมทุกท่านครับ โครงการก่อสร้าง ถนนนาคแขนส่อย เนื่องจากทางเทศบาลตำบลโพน ได้ดำเนินการ จัดซื้อจัดจ้าง การดำเนินการลงงาน ภายใน 90 วัน และผู้รับจ้างไม่มา เขาเลยแจ้งให้เราหาผู้รับจ้างแทน ได้ห้างวงศ์ไทยการโยธา มารับช่วงต่อ และทางห้าง ฯ ได้ประสานมาด่วน ให้ผมพาลงพื้นที่ ซึ่งถนนเส้นที่ลง พื้นที่เป็นทางต่างระดับมาก เราได้วัดระดับดู ก็เกิดปัญหาเหมือน รางระบายน้ำถนนกาบแบด ซึ่งถ้าเราทำรางระบายน้ำ ตัวที่สูงจะอยู่ ประมาณเกือบ 2 เมตร ฉะนั้น ในการทำรางระบายน้ำจะทำยาก เราก็กำลังหารือกันอยู่ว่า จะดำเนินการอย่างไร และเราก็กำลังดำเนินการ ลอกคลอง จึงให้กองช่างประมาณการอยู่ครับ

ร.ต.ต.วีระชัย จำปาหาร ขอขอบคุณท่านรองทองมี ฯ ครับ ประธานสภา ฯ

นายคำแปลง ศรีบัว ด้วยความเป็นห่วง เรื่องของรางระบายน้ำ หลังจากที่ท่านรองทองมี ฯ สมาชิกสภา ฯ ลงพื้นที่ไปตรวจสอบ ผมก็ได้ไปหารือกับผู้ช่วยสมาน ฯ เรื่องกำแพง ของบ้านท่าน เพราะถ้าเราขุดลอกคลองจะมีผลกระทบเพราะใกล้กันมาก ทำอย่างไรถึงจะไม่ให้กำแพงบ้านหัก ก็ฝากไปยังผู้มีส่วนเกี่ยวข้องด้วยครับ เราจะมีวิธีการอย่างไร ก็คุยกันอยู่ว่าหาวิธีเอาลวดขึงไว้ก่อนที่จะมีการ ขุดลอกดีไหม ยิ่งเป็นฤดูฝนด้วยครับ ในส่วนของเรื่องการแบ่งน้ำ ผมเคยหารือกับกองช่าง มันดำเนินการในส่วนนั้นยากพอสมควร หรือเราต้องเพิ่มระดับตรงที่เป็นหนอง เพราะว่าถ้าแก้ปัญหาตรงจุดนี้ได้ จะไม่มีปัญหาน้ำขัง และถ้าเราเจาะข้างบ้านกำนันก็จะช่วยได้เยอะเลยครับ ก็ขอฝากให้กองช่างได้ไปดำเนินการตรวจสอบด้วยครับ

นายทองมี สระทอง วันนั้นที่ลงพื้นที่ผมรวบรวมช่าง , วิศวกร เราจะยกระดับถนน รองนายกเทศมนตรี เนื่องจากเทศบาลตำบลโพน ความเดือดร้อน คือ การถมดิน เพราะว่า ที่แปลงนี้กั้นเป็นคันคู ทำให้สูงเกินระดับ ถ้าเราไม่ยกถนนเราก็แก้ปัญหา จุดนี้ไม่ได้ ก็คงต้องรองบประมาณหน้า และลงพื้นที่ไปแก้ปัญหาด้วยกัน ครับ

ร.ต.ต.วีระชัย จำปาหาร ขอขอบคุณท่านรองทองมี ฯ ครับ มีท่านใดจะอภิปรายเพิ่มเติมไหมครับ ประธานสภา ฯ

นางสมศรี สระทอง ได้รับการร้องขอจากประชาชนที่เดือดร้อน รองประธานสภา ฯ 1. รางระบายน้ำหน้าศาลาประชาคม หมู่ 3 น้ำดำมาก และส่งกลิ่นเหม็น 2. ข้างบ้านลุงแจ๊ค เป็นหลุมลึก กลัวเด็ก ๆ หรือรถที่ผ่านไป ตกหลุมเป็นอันตรายมากค่ะ 3. ข้างบ้านยายเนียมทางไปตลาด 4. รางระบายน้ำข้างบ้านตาโพธิ์ ปัสสะ น้ำดำมาก และส่งกลิ่นเหม็น

ทราบว่า ท่านผู้บริหารก็กำลังดำเนินการแก้ไขอยู่ แต่ทางชาวบ้านฝากมา ก็เลยนำเสนอที่ประชุมสภา ฯ ทราบ เพื่อหาแนวทางแก้ไขค่ะ

ร.ต.ต.วีระชัย จำปาหาร วาระการประชุมพิจารณาร่างเทศบัญญัติงบประมาณรายจ่าย ประจำปี ประธานสภา ฯ 2566 จำนวน 43 ล้านบาท ก็ขอให้ฝ่ายบริหารได้บริหารจัดการ ตามอำนาจหน้าที่ และขอขอบคุณงานวันที่ 12 สิงหาคม ที่ผ่านมา ทุกท่านที่มีส่วนเกี่ยวข้องที่ให้งานผ่านไปด้วยดีครับ

**ที่ประชุม รับทราบ**

ร.ต.ต.วีระชัย จำปาหาร ครับท่านสมาชิกสภา ฯ ท่านใดมีอะไรจะชี้แจงเพิ่มเติมไหมครับ ประธานสภา ฯ

ถ้าไม่มี ขอปิดการประชุมครับ

ปิดประชุม เวลา 12.00 น.

(ลงชื่อ)  ผู้จดรายงานการประชุม (นายสมพงษ์ สุริโย) รองปลัดเทศบาล/เลขานุการสภา ฯ

**คณะกรรมการตรวจรายงานการประชุมลงชื่อตรวจแล้วถูกต้อง**

(ลงชื่อ)  กรรมการตรวจรายงานการประชุม


(นายคำแปลง ศรีบัว)

สมาชิกสภาเทศบาลตำบลโพน

(ลงชื่อ)  กรรมการตรวจรายงานการประชุม

(นายมานพ นามปัญญา)

สมาชิกสภาเทศบาลตำบลโพน

(ลงชื่อ)  กรรมการตรวจรายงานการประชุม

(นายวุฒิชัย เชยชมศรี)

สมาชิกสภาเทศบาลตำบลโพน

**รายงานการประชุมนี้ ได้รับการรับรองรายงานการประชุม ในการประชุมสมัยสามัญ สมัยที่ 3 ครั้งที่ 1 ประจำปี พ.ศ. 2565 วันที่ 27 กันยายน 2565**

(ลงชื่อ)  ผู้รับรอง

(นางสมศรี สระทอง)

รองประธานสภาเทศบาล ปฏิบัติหน้าที่แทน

ประธานสภาเทศบาลตำบลโพน